PATVIRTINTA

Šiaulių lopšelio-darželio „Žiogelis“

direktoriaus 2017 m. rugsėjo 4 d.

įsakymu Nr. V-118

# **ŠIAULIŲ LOPŠELIO-DARŽELIO „ŽIOGELIS“**

**KIEMSARGIO PAREIGYBĖS APRAŠYMAS**

**I SKYRIUS**

**PAREIGYBĖ**

1. Šiaulių lopšelio-darželio „Žiogelis“ kiemsargio pareigybė yra priskiriama darbininkų grupei.

2. Pareigybės lygis - kiemsargis priskiriamas D lygio pareigybei.

3. Pareigybės paskirtis - pareigybė reikalinga darželio teritorijos tvarkymui ir priežiūrai.

4. Pavaldumas - kiemsargis pavaldus ūkvedžiui.

**II SKYRIUS**

**SPECIALŪS** **REIKALAVIMAI** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Darbuotojas, einantis šias pareigas, turi atitikti šiuos specialius reikalavimus:

5.1. būti ne jaunesnis kaip 18 metų amžiaus, pareigingas, fiziškai stiprus, darbštus;

5.2. Gebėjimai: karpyti gyvatvores; pjauti žolę; bendrauti ir bendradarbiauti su kitais darbuotojais.

5.3. vandentiekio ir kanalizacijos, dujų, elektros, šilumos tinklų avarinių tarnybų iškvietimo telefonų numerius;

5.4. šiukšlių išvežimo grafiką;

5.5. kaip naudotis gesintuvu;

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

6. Kiemsargis atlieka šias funkcijas:

6.1. valo ir tvarko darželio teritoriją ir 1,5 metrus už jos;

6.2. šaltuoju metų laiku nukasa sniegą, ledą, barsto šaligatvius druska ir smėliu, kad nebūtų slidu, jei reikia prakerta latakus vandeniui nutekėti, nulaužo varveklius nuo stogo kraštų, valo kanalizacijos šulinėlius, bei rūpinasi, kad jie būtų sandariai uždaryti;

6.3. šiltuoju metų laiku pasirūpina gėlių daigų priauginimu, gėlynų apsodinimu, laistymu, nuolatine jų priežiūra. Gavus leidimą turi genėti nedideles medžių šakas;

6.4. prižiūri aptvarus, gazonus;

6.5. pjauna žolę visoje įstaigos teritorijoje, nugrėbia ir pašalina iš teritorijos šieną;

6.6. kiekvieną rytą kruopščiai apžiūri teritoriją, kad nebūtų vaikams pavojingų daiktų: stiklo duženų, vielų, sausų šakų ir kt.;

6.7. stebi, kad teritorijoje nebūtų palikti santechniniai šuliniai;

6.8. apžiūri lauko žaidimo įrenginius, apie pastebėtus trūkumus praneša ūkvedžiui;

6.9. nesant ūkvedžiui, kreipiasi į įstaigos administraciją dėl avarinės tarnybos iškvietimo;

6.10. dirba tik su tvarkingais instrumentais, inventoriumi ir laikosi visų darbo saugos, priešgaisrinės saugos ir elektrosaugos reikalavimų;

6.11. neliečia atvirų elektros laidų ir sugedusių įrenginių, pasirūpina, kad tai būtų sutvarkyta (apie tai praneša ūkvedžiui);

6.12. kasdien pašalina teritorijoje esančias šiukšles, reikalui esant tvarko lauko šiukšlių dėžę;

6.13. pastebėjus, praneša įstaigos administracijai ir (ar) policijai apie asmenis mėginančius ar padariusius nusikaltimą įstaigos teritorijoje;

6.14. esant reikalui, darbdavio pavedimu, darbuotojui sutikus, atlieka darbus (laikinus) nenumatytus sutartyje, neprieštaraujant Lietuvos Respublikos darbo kodeksui;

6.15. pjauna ir geni gyvatvorę, tręšia augalus;

# 6.16. prižiūri darželio pastatą iš lauko pusės, nuvalo nešvarias sienas;

6.17. paruošia augalus žiemos sezonui, rudenį suneša sodinukus į šiluminio mazgo patalpas (reikalui esant);

6.18. rūpinasi, kad smėlio dėžės būtų nesulūžusios, o smėlį jose šiltuoju periodu išgrėbsto du kartus per savaitę.

6.19. vykdo kitus nenuolatinio pobūdžio direktoriaus pavedimus susijusius su darželio veikla.

**IV SKYRIUS**

**ATSAKOMYBĖ**

7. Kiemsargis atsako už:

7.1. lopšelio-darželio „Žiogelis“ teritorijos sanitarinę būklę;

7.2. kiemo ir jame esančių takų priežiūrą;

7.3. želdinių ir augalų priežiūrą;

7.4. tvarkingą įrenginių ir įrankių eksploataciją ir jų priežiūrą;

7.5. patikėtų materialinių vertybių saugojimą;

7.6. žalą, padarytą lopšeliui-darželiui dėl savo kaltės ar neatsargumo;

7.7. darbuotojų saugos ir sveikatos, gaisrinės saugos, elektrosaugos reikalavimų vykdymą.

8. Kiemsargis už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

9. Kiemsargis už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria lopšelio-darželio direktorius.

\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| PRITARTA  Šiaulių lopšelio-darželio „Žiogelis“  įstaigos tarybos 2017 m. rugpjūčio 31 d.  protokolu Nr. PR-17 | SUDERINTA  Šiaulių lopšelio-darželio „Žiogelis“  Profesinės sąjungos pirmininkė  Rasa Pranckūnienė  2017-08-31 |